টানা বৃষ্টির জের, সঙ্কটে পশ্চিম মেদিনীপুর

পশ্চিম মেদিনীপুর : টানা বৃষ্টিতে মেদিনীপুর পৌর এলাকার বিভিন্ন ওয়ার্ডে জলমগ্ন পরিস্থিতি। বেহাল নিকাশি ব্যবস্থা। ঘরের ভেতরেও হাঁটু সমান জল। নাজেহাল এলাকা বাসী।

একটানা বৃষ্টি। ফলে, মঙ্গলবার সন্ধ্যার পর থেকেই মেদিনীপুর শহরের বিভিন্ন ওয়ার্ডে বন্যার আকারে জল ঢুকতে শুরু করেছে। বেহাল নিকাশি ব্যবস্থার কারণে শহরের বেশ কয়েকটি ওয়ার্ডে জল জমেছে। নাকাল এলেকাবাসী। এর মধ্যে ১৯ নম্বর ওয়ার্ড ও ৪ নম্বর ওয়ার্ডের অবস্থা সব থেকে খারাপ।

বক্সীবাজার, হাবিবপুর, পালবাড়ি এলাকায় বহু বাড়িতে জল ঢুকে গিয়েছে। শহর সংলগ্ন কেরানি চটি এলাকাতে একটি আবাসনে জল জমে প্রায় ৬২ টি পরিবার আটকে রয়েছে।

আরও পড়ুন – মালবাজারের দেখা মিলল বিরল প্রজাতির ইয়েলো পিট ভাইপারের

পশ্চিম মেদিনীপুরের রাস্তায় জলের স্রোত

মেদিনীপুর শহরের ৬০ নম্বর জাতীয় সড়কের উপরেও জল জমেছে। ফলে, ধর্মা এলাকায় যাওয়ার জন্য ওই রাস্তা দিয়ে বিভিন্ন যানবাহনকে ধীরগতিতে যাতায়াত করতে হচ্ছে। এছাড়াও মেদিনীপুর সদর ব্লকের খাইরুল্লাহ চক এলাকাতে গ্রামীণ পিচ রাস্তার একাংশ জলের স্রোতে ভেঙে গিয়েছে।

আরও পড়ুন – সুপারি চুরি দেখে ফেলার অপরাধে হাওড়ায় বৃদ্ধাকে কোপাল চোরেরা

জাতীয় সরক-সহ বিভিন্ন রাস্তার ওপর দিয়ে চলছে জল স্রোত। ফলে, যোগাযোগ ব্যবস্থা ছিন্ন হওয়ার আশঙ্কা রয়েছে ওই এলাকায়। একটানা বৃষ্টিতে কেশপুর -সহ বিভিন্ন এলাকায় বন্যার আশঙ্কা দেখা দিয়েছে।

বেহাল নিকাশি ব্যবস্থার ফলে রাস্তায় জলের স্রোত